Fimm fulltrúar ÍBA á 74 . Íþróttaþingi ÍSÍ Fimm fulltrúar ÍBA á 74 . Íþróttaþingi ÍSÍ 74 . Íþróttaþing Íþrótta - og Ólympíusambands Íslands var haldið í Gullhömrum í Grafarholti 3. - 4. maí og þar sátu fimm fulltrúar fyrir hönd ÍBA ; Hrafnhildur Guðjónsdóttir og Erlingur Kristjánsson úr stjórn ÍBA , Birna Baldursdóttir formaður SA , Sævar Pétursson framkvæmdastjóri KA og Helgi Rúnar Bragason framkvæmdastjóri ÍBA . Þingforsetar voru þau Guðrún Inga Sívertsen og Viðar Helgason og stýrðu þau þinginu af mikilli röggsemi og Viðar Sigurjónsson skrifstofustjóri ÍSÍ á Akureyri stóð sig með prýði sem þingritari . Þingfulltrúar voru vel á annað hundrað fulltrúa af öllu landinu og fyrir þinginu lágu 24 tillögur sem fjallað var um í nefndum langt frameftir á föstudagskvöldinu sem voru svo afgreiddar á þinginu á laugardag . Margar góðar tillögur voru samþykktar sem eiga að vera íþróttahreyfingunni til framdáttar og bæta það góða starf sem unnið er . Kosning til framkvæmdastjórnar ÍSÍ fór einnig fram á laugardag . Tíu aðilar voru í framboði til sjö sæta í stjórn til næstu fjögurra ára og þar áttum við í ÍBA einn fulltrúa , Inga Þór Ágústsson , sem náði stórglæsilegri kosningu og vill ÍBA óska Inga ásamt nýjum stjórnarmönnum til hamingju með kjörið og stjórn ÍSÍ velfarnaðar á komandi árum . ÍBA hlakkar til frekari samvinnu í þróttahreyfingunni við að gera gott íþróttastarf betra .